**KEMIJA 8. razred**

**DELO NA DALJAVO ( DOMA ), ponedeljek, 11. 5. 2020**

Utrjevanje

**Navodila za učence**

V četrtek, 7. 5. 2020 smo se dogovorili kaj boste danes delali. Pri delu upoštevaj navodila, ki si jih prejel/-a v četrtek.

Zapiši si pomembne lastnosti o izbranem kemijskem elementu. Zapisala sem primer za kemijski element Li – litij. Sedaj pa na podoben način zapiši za ustrezen kemijski element.

*Primer:*

**LITIJ**

**Litij** je kemijski element, ki ima **simbol Li**. Njegova **relativna atomska masa** je **6,94** in je **tretji najlažji element. Vrstno število** litija je **3**, kar nam pove da ima 3 elektrone, 3, protone in 4 nevtrone. V periodnem sistemu se **nahaja** v **2. periodi** in **1. skupini** med **alkalijskimi kovinami.** **Litij** je **mehka srebrno bela kovina** in je **najlažja kovina**, ki jo **hranimo v petroleju** (na bencinu plava).  Pri sobni temperaturi reagira z dušikom. Na zraku in v vodi zelo hitro potemni in oksidira. Litij je zelo lahko vnetljiv, do vžiga lahko pride zaradi trenja, segrevanja, iskre ali plamena. Pri stiku z vodo nastanejo vnetljivi plini, lahko se vname pri stiku z vodo ali vlažnim zrakom. Litij hranimo v [petroleju](https://sl.wikipedia.org/wiki/Petrolej), zato ga prevažamo v zelo vnetljivih tekočinah. Za [požar](https://sl.wikipedia.org/wiki/Po%C5%BEar) se ne sme uporabljati vode, ker reagira burno ali eksplozivno, lahko nastanejo jedke raztopine in strupeni plini. Širjenje požara lahko povzroči [onesnaženje](https://sl.wikipedia.org/wiki/Onesna%C5%BEenje). Vir litija so različni minerali.

 Litij, ki ga hranimo v petroleju. Vir: www2.arnes.si/~sspzkola/

**Uporaba:**

* v **zlitinah**, *v majhnih količinah se litij dodaja tudi posebnim vrstam zlitin, saj jim poveča natezno trdnost in odpornost proti koroziji;*
* za **ojačitev drugih kovin;**
* za **izdelavo baterij** (žepni računalniki, ure) ). *Litijeve baterije so izredno dolgotrajne in imajo visoko napetost skoraj do konca svojega delovanja. Uporabljajo se v urah, kalkulatorjih, kamerah, srčnih spodbujevalnikih ipd.*

**Litijeve spojine:**

* **litijev karbonat Li2CO3:** v medicini za zdravljenje duševnih bolezni, za emajle, glazure;
* **litijev klorat(I) LiClO3**: v bazenih in bolnišničnih pralnicah za uničevanje klic;
* **litijev oksid Li2O**: za izdelavo keramike (posoda);
* **litijev hidroksid LiOH**: za barvanje najlona in papirja;
* **litijev karbonat Li2CO3**: za izdelavo stekla.